**Nacrt prijedloga**

Na temelju članka 7. Zakona o naseljima (Narodne novine 39/22) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Gradska skupština Grada Zagreba, na \_\_sjednici, , donijela je

**ODLUKU**

**o preimenovanju ulica**

**Članak 1.**

Ovom odlukom preimenuju se ulice u naselju Zagreb, na području Gradske četvrti Črnomerec.

**Članak 2.**

(1) Ulica Franje Nevistića čije je imenovanje objavljeno u Zaključku o imenovanju i preimenovanju ulica i drugih javnih površina (Službeni glasnik Grada Zagreba 7/95) preimenuje se u spomen na glumicu i dramsku umjetnicu i dobiva ime Ulica Mije Oremović.

(2) Ulica Ivana Oršanića čije je imenovanje objavljeno u Zaključku o imenovanju i preimenovanju ulica i drugih javnih površina (Službeni glasnik Grada Zagreba 7/95) preimenuje se u spomen na glumicu, književnicu i prvu spikericu Radio Zagreba i dobiva ime Ulica Božene Begović.

(3) Ulica Srećka Karamana čije je imenovanje objavljeno u Zaključku o imenovanju i preimenovanju ulica i drugih javnih površina (Službeni glasnik Grada Zagreba 7/95) preimenuje se u spomen na glumicu i dramsku umjetnicu i dobiva ime Ulica Božene Kraljeve.

(4) Ulica Branka Klarića čije je imenovanje objavljeno u Zaključku o imenovanju i preimenovanju ulica i drugih javnih površina (Službeni glasnik Grada Zagreba 7/95) preimenuje se u spomen na glumicu i dramsku umjetnicu i dobiva ime Ulica Elize Gerner.

**Članak 3.**

Službena podloga iz registra prostornih jedinica sastavni je dio ove odluke i ne objavljuje se u Službenom glasniku Grada Zagreba.

**Članak 4.**

Troškove fizičkim i pravnim osobama koji nastanu provedbom ove odluke naknadit će se na način i pod uvjetima propisanim Odlukom o naknadi troškova nastalih zbog određivanja ili mijenjanja imena naselja, ulice ili trga na području Grada Zagreba (Službeni glasnik Grada Zagreba 30/23).

**Članak 5.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**PREDSJEDNIK**

**GRADSKE SKUPŠTINE**

**Joško Klisović**